শাং সাম্রাজ্য
শাং সাম্রাজ্য বা ইয়িন সাম্রাজ্য (চীনা: 商朝; পিনইয়িন: "Shāng cháo") খ্রিষ্ট্রীয় সময়ের দুই হাজার বছর আগে চীনের হুয়াংহো নদীর আশেপাশে গড়ে উঠেছিল। খ্রিস্টপূর্ব ১৫৫৬ সাল থেকে ১০৪৬ সাল পর্যন্ত এই সাম্রাজ্য চীনে শাসন করেছে।
সুই সাম্রাজ্য
গগুর‍্যেও সম্প্রদায়ের বিরুদ্ধে পরিচালিত ব্যয়বহুল কিন্তু ব্যর্থ সেনা অভিযান, যার মধ্যে উল্লেখযোগ্য ছিল কোরিয়া অভিযান, ৬১৪ সালে পরাজয়ের মাধ্যমে শেষ হয়। অভ্যন্তরীণ কিছু বিদ্রোহ দেখা দেয় যার চূড়ান্ত পরিণতি ছিল ৬১৮ সালে কয়েকজন মন্ত্রী মিলে সম্রাট ইয়াংকে হত্যা করানো। ফলে সুই সাম্রাজ্যে বিভাজন দেখা দেয় এবং প্রতিষ্ঠার ৩৭ বছরেই যুদ্ধ ও স্থাপনা প্রকল্পের জন্য ধীরে ধীরে ধ্বংসপ্রাপ্ত হয়। বিশেষ করে, সম্রাট ইয়াংয়ের সময়ে বাড়তি কর ও বাধ্যতামূলক কায়িক শ্রমের জন্য বিদ্রোহ দেখা দেয় এবং স্বল্পস্থায়ী গৃহযুদ্ধ শেষে এই সাম্রাজ্যের পতন হয়।